שנהבי כלח

[ממוזער|שמאל|שיבוץ שנהב מכלח, המציג לביאה טורפת [נוביה|נובי בשדה לוטוסים ופפירוסים. בלוחית השתמרו בצורה טובה מהרגיל הצבעים, ציפוי הזהב והאבנים האדומות ששובצו בה]]
**שנהבי כלח** הם קבוצה גדולה של יצירות שנהב בסגנון אשורי ובסגנונות לבנטיניים (פיניקי, צפון־סורי ודרום־סורי), שנמצאו במבנים מלכותיים בבירת האימפריה האשורית החדשה, כלח. השנהבים מתוארכים למאות ה־9–8 לפנה"ס, ונאספו על־ידי מלכים אשוריים שונים. יצירות השנהב כוללות עיטורים לבגדים, כלי קיבול וקערות, פסלונים, חלקי רתמות לסוסים, ובעיקר לוחות לשיבוץ ברהיטים. חלק מהשנהבים נושאים כתובות.

## מקום הימצאותם של השנהבים
השנהבים שנמצאו בכלח התגלו בכמה מקומות בעיר. הגילוי הראשון היה בחפירותיו של אוסטן הנרי לייארד ב־1845, שגילה כ־90 שנהבים בכמה חדרים בארמון הצפון־מערבי של אשורנצירפל השני. הגילוי השני באתר זה נעשה בידי מקס מלוואן שהחל לחפור ב־1949, שהמשיך את החפירות באותם חדרים וגילה עוד כ־30 שנהבים. מלוואן מצא גם מאות שברי שנהב, רובם לא מעוטרים, שנשברו ככל הנראה על־ידי פועליו של לייארד והושלכו על־ידיהם לאדמה שבעזרתה מילאו מחדש את החדרים. מלוואן חפר גם בחדרים שעוד לא נחפרו, ובשישה מהחדרים החדשים מצא שנהבים נוספים. באחד החדרים, השנהבים נשברו במכוון עוד בעת העתיקה. ממצא שנהבים נוסף שמצא מלוואן נמצא בתחתית באר בארמון. החפירות באתר חודשו על־ידי מחלקת העתיקות של עיראק ב־1974, והם גילו שנהבים נוספים בבאר.

המיקום השני שבהם נמצאו שנהבים בכלח מבנה שממערב לצמד מקדשי נבו בדרום־מזרח כלח. השנהבים שם התגלו על־ידי ויליאם לופטוס  ב־1854. ממצאים אלה כללו , קערות וצלחות מעוצבים וצלמיות נשים עומדות, כולם בסגנון סורי, ללא לוחות כלל.

המיקום השלישי שבו נמצאו שנהבים בכלח הוא בארמון הדרום־מזרחי. הארמון מכונה "הארמון השרוף". מאחר שנשרף ונבזז, ככל הנראה ב־614–612 לפנה"ס (בנפילת האימפריה האשורית החדשה). הארמון נחפר לראשונה על־ידי לופטוס, אך השנהבים התגלו רק בחפירה המחודשת של מלוואן ב־1951–1955. מלוואן גילה מאות שברי לוחות, רבים מהם נמצאו על עץ שרוף.

המיקום שבו התגלה אוסף השנהבים הגדול ביותר הוא בית הנשק של שלמנאסר (באכדית ekal mašarti, כיום מכונה באנגלית "Fort Shalmaneser"), שנחפר בין 1957–1963 על ידי . המבנה שישמ כמחסן נשק, ארמון, ומחבן לחפצים שקיבלו האשורים כמִנחה או אספו כשלל ביזה מהממלכות הכפופות להם. אוספי שנהב משמעותיים נמצאו בארבעה חדרים במבנה זה.

## סגנונות ומוטיבים
### השנהבים האשוריים
שנהבים בסגנון אשורי עיטרו את שולי שמלותיהם של מלכי אשור ואציליהם. הדבר נלמד מתבליטי אבן גדולים מהארמונות האשוריים, שבהם ניכרים בשולי השמלות האשוריות תבליטים דומים לאלה שנמצאו על השנהבים האשוריים.

על 16 לוחות נמצא הטקסט של אנומה אנו אנליל  בכתב יתדות.


Incised cosmetic box fragments with a warrior and four women MET DP110588.jpg|לוחית שנהב מכלח בסגנון אשורי, מציגה אנשים על חומת עיר
Nimrud ivory plaque assyrian style AN1956.960.jpg|לוחית שנהב מכלח בסגנון אשורי, מציגה שור לצד מוטיב גאומטרי
Ivory writing-board from Nimrud, Iraq, with cuneiform inscriptions. Iraq Museum.jpg|אחד מלוחות השנהב שעליהם נחרט הטקסט אנומה אנו אנליל


### שנהבים לבנטיניים

במשך מאות שנים אספו מלכי האימפריה האשורית החדשה חפצי שנהב מהארצות הכפופות להם בלבנט, והציבו אותם במבנים המלכותיים והטקסיים בבירתם כלח. השנהבים הלבנטיניים שנמצאו בכלח מעוצבים הן לפי הסגנון הפיניקי, הן לפי הסגנון הצפון־סורי והן לפי הסגנון הדרום־סורי. תארוך השנהבים הלבנטיניים שנמצאו בכלח קשה, בשל הימצאותם של השנהבים בכלח הרחק ממקום ייצורם המקורי בלבנט, ובשלל המספר המצומצם של שנהבים להשוואה שנמצאו בלבנט עצמו. עם זאת, טקסטים אשוריים היסטוריים המזכירים חפצי שנהב, והפליאוגרפיה של הכתובות שנחרטו על חלק מהשנהבים, מאפשרים לתארך את השנהבים למאות ה־9 וה־8 לפנה"ס.

יצירות השנהב הלבנטיניות גולפו על מגוון סוגי חפצים: , כאשר האמנות כללה הן תבליטים על דפנות הפיקסיסים והן פסלונים תלת־ממדיים זעירים שגולפו על המִכסים; קערות שונות – חלקן עם תבליטים, חלקן עם פסלונים תלת־ממדיים זעירים מחוברים אליהם, וחלקן עם ידיות מגולפות בצורות שונות; כלים קטנים לאחסון נוזלים, חלקם בצורת חיות ואנשים; חלקי רתמות סוסים המיועדים למצח ולעיני הסוס; פסלונים תלת־ממדיים של ראשי נשים ונשים שלמות; תבליטים על ידיות מניפות; ולוחות ישרים לשיבוץ ברהיטים ובתיבות.

המוטיבים שנמצאו על היצירות הלבנטיניות רבים מאוד. בין המוטיבים המרכזיים ניתן למנות: מוטיב האישה בחלון, עגל יונק מאמו, צעירים אוחזים בצמחי לוטוס, לידתו של הורוס (חר־פא־חֿרד), ספינקסים מכונפים, זוג דמויות בסגנון מצרי יושבות וביניהן כרטוש, מוטיבים הקשורים בעץ קדוש – לעיתים עם אנשים מסביבו, איילים רועים, ואריות.

מהממצאים המרשימים ביותר ניתן למנות שני לוחות של תבליט לביאה ההורגת צעיר נובי, שבה עוד השתמרו חלק משיבוצי הלפיס לזולי והקרנליאן וציפוי הזהב המקורי, וזוג יצירות של פנים נשיות בתבליט, בגובה 16 ס"מ (גודל חריג), וצבע שחור על שיערן וגבותיהן ובאישוניהן, עם תכשיטים שונים. נמצאה גם קערות המעוצבות עם גילופי אריות שנראים כשותים מהקערה עצמה.


קובץ:Handle of a flywhisk or fan MET DP117971.jpg|ידית מניפה
קובץ:Clevelandart 1968.45.jpg|לוחם בגריפון בסגנון פיניקי
קובץ:Furniture plaque carved in relief with a male figure slaying a griffin MET DP110683.jpg|לוחם בגריפון בסגנון צפון־סורי
קובץ:Two seated figures - WA 118120 - British Museum.JPG|לוחית עם מוטיבים מצריים, עם סימטריה המאפיינת את הסגנון הפיניקי
קובץ:Furniture plaque carved in relief with a male figure grasping a tree; winged sun disc above MET DP110643.jpg|לוח בסגנון צפון־סורי, אדם אוחז בצמח מתפתל, מעליו שמש מכונפת עם וולוטות
קובץ:Horse frontlet carved in relief with a female figure flanked by lions MET DP110677.jpg|עיטור מצח סוס משנהב בסגנון פיניקי, עיצוב סימטרי, גלגל השמש המכונף מעוטר באוראיוס
קובץ:Horse blinker carved in relief with a seated sphinx MET DP109168.jpg|כיסוי עיניים לסוס, מעוטר בכרוב ומוטיבים מצריים נוספים
קובץ:Statuette of a man with an oryx, a monkey, and a leopard skin MET DP110672.jpg|פסלון תלת־ממדי של נובי
קובץ:Openwork plaque with a striding sphinx MET DP110698.jpg|כרוב בסגנון דרום־סורי
קובץ:Openwork furniture plaque with a striding, ram-headed sphinx MET DP110704.jpg|תבליט בטכניקת אז'ור, יצור כלאיים בעל גוף אריה, ראש איִיל וכנפיים
קובץ:Furniture plaque carved in high relief with two Egyptianizing figures flanking a volute tree MET DP109169.jpg|לוח סימטרי עם אנשים בעיצוב מצרי אוחזים בעץ קדוש ישר עם וולוטות
קובץ:Cloisonne furniture plaque with an infant on a lotus flower MET DP110653.jpg|לוח מעוצב כחור (הורוס) הילד
קובץ:Placchetta d'avorio da nimrud, albero della vita stilizzato, VIII-VII secolo ac.jpg|עיצוב עץ קדוש מורכב מוולוטות
קובץ:Chair back carved in relief MET MMA 59-107-3 01b.jpg|משענת כיסא בסגנון סורי
קובץ:Carved ivory depicting a woman at a window.jpg|שנהב עם מוטיב האישה בחלון
קובץ:Head of a female figure MET DP110585.jpg|שבר פסלון מושחר מאש בצורת ראש אישה
קובץ:Carved ivory panel showing Egyptianized scene. From Nimrud, Iraq. Iraq Museum, Baghdad.jpg|תהלוכה
קובץ:Carved ivory plaque that depicts plant decoration. Nimrud ivory. Sulaymaniyah Museum.jpg|עיטורי עצי תמר ו
קובץ:Furniture plaques carved in relief with animal combat MET DP326286.jpg|לוחיות המציגות מאבקים בין שוורים ואריות
קובץ:Carved ivory panel showing a cow nursing a calf. From Nimrud, Iraq. Iraq Museum.jpg|לוחית שנהב שרופה המציגה פרה מניקה עגל
קובץ:Carved ivory panel showing a deer. From Nimrud, Iraq. Iraq Museum.jpg|לוחית שנהב המציגה אייל רועה


#### כתובות
ממוזער|200px|שמאל|כתובת פיניקית מקוטעת בת שלוש שורות לפחות
ממוזער|125px|שמאל|כיתוב על גב לוחית המשמש כמדריך הרכבה
על השנהבים הלבנטיניים שנמצאו בכלח נחרטו כתובות רבות, בשפות כנעניות ובארמית. רובן כוללות אות אחת בלבד, המשמשת ככל הנראה כמדריך להרכבת הלוחות – עשרות אותיות כאלה נמצאו על לוחות שונים. בנוסף, נמצאו כמה כתובות עם רצפי אותיות. הכתובות שניתן לחלץ מהן משמעות כלשהי הן:
* מאחת הכתובות שרדו שלוש שורות מקוטעות (ירידת שורה מסומנת בלוכסן): ; הכתובת מזכירה "מלך גדול", וככל הנראה מזהירה את מי שימחה אותה.
* על גב אחד הלוחות נחרט השם  (אף שהקריאה איננה ודאית).
* על גב לוח אחר, שסגנונו דומה לסגנון שנהבי שומרון, נחקקה כתובת מקוטעת . סוכן הוא תואר עתיק למושל, ומשמעות הכתובת היא ככל הנראה "שייך לַסּוכן, הסוכן של...".
* על חלקו האחורי של לוח המציג כרוב נחקקו כמה אותיות, אחדות בודדות וכמה מהן בשני רצפים. חלק מהאותיות בלתי קריאות. הרצפים הם  (כלומר, "באוצר", אוצר הממלכה), ו.
* על שפת פיקסיס שבור שרדה הכתובת . "בית גש" הוא אחד השמות לממלכת ארפד. האות ל הראשונה מציינת שייכות ("שייך ל..."), כך שבחלק השבור נכתב ככל הנראה שמו של אחד ממלכי בית גש.
* על רצועת שנהב אחת שרדה כתובת מקוטעת: . משמעותה בארמית היא ככל הנראה "... אשר הקריב...".
* על שתי לוחות שהיו חלק מרתמת סוס נמצאו כתובות שככל הנראה קשורות אחת לשנייה: כתובת אחת היא "חמת" וכתובת שנייה היא "לעש". חמת ולעש היו שתי הערים המרכזיות בממלכת חמת.
* על לוח אחד נחרטה כתובת ששרד רק חלק קטן ממנה: ; השלמת הכתובת מבוססת על כתובת דומה משנהבי ארסלאן טאש – כתובת השנהב מארסלאן טאש.
* על שרביט אחד חקוק, בתוך כרטוש,  (כלומר "שייך למלכרם"); כתובת על קערת מתכת שמקורה ככל הנראה בכלח ("[בע]לחלץ עבד מלכרם"), מזכירה ככל הנראה את אותו מלכרם. מלכרם זה היה ככל הנראה מלך פיניקי שהיה הבעלים המקורי של חלק מהשנהבים.

## קישורים חיצוניים

* 

## הערות שוליים

קטגוריה:ממצאים ארכאולוגיים משנהב
קטגוריה:שנהב מהלבנט הקדום
קטגוריה:האימפריה האשורית החדשה